ΚΑΝΟΝΙΣΜΟΣ (ΕΚ) αριθ. 2389/94 ΤΗΣ ΕΠΙΤΡΟΠΗΣ της 30ής Σεπτεμβρίου 1994 για την τροποποίηση του κανονισμού (ΕΚ) αριθ. 1431/94 όσον αφορά τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 774/94 του Συμβουλίου της 29ης Μαρτίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλή ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα (1), και ιδίως το άρθρο 7,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (2), όπως τροποποιήθηκε τελευταία από τον κανονισμό (ΕΟΚ) αριθ. 1574/93 της Επιτροπής (3), και ιδίως το άρθρο 15,

Εκτιμώντας:

ότι ο κανονισμός (ΕΚ) αριθ. 1431/94 της Επιτροπής (4) καθορίζει τις λεπτομέρειες εφαρμογής στον τομέα του κρέατος πουλερικών του καθεστώτος εισαγωγής το οποίο προβλέπεται από τον κανονισμό (ΕΚ) αριθ. 774/94 7

ότι, για να αποφευχθεί η κερδοσκοπία, απαιτείται η τροποποίηση των όρων πρόσβασης στο καθεστώς αυτό 7

ότι, με βάση την κτηθείσα πείρα, απαιτείται, προκειμένου να καταστεί δυνατή η χρησιμοποίηση των ποσοστώσεων από την αρχή κάθε περιόδου αντί για το τέλος του πρώτου μήνα κάθε περιόδου όπως, προς το παρόν, συμβαίνει, να επισπευθεί κατά ένα μήνα η έναρξη της υποβολής αιτήσεων των πιστοποιητικών 7

ότι, δυνάμει του κανονισμού (ΕΚ) αριθ. 1431/94, απαιτείται, προκειμένου να δηλώνεται η προέλευση των εισαγομένων προϊόντων 7

ότι θα πρέπει να τεθούν σε εφαρμογή οι διατάξεις αυτές το συντομότερο δυνατόν, αλλά ότι ορισμένα μέτρα δεν μπορούν να εφαρμοσθούν άμεσα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1431/94 τροποποιείται ως εξής:

1. Το άρθρο 3 στοιχείο α) αντικαθίσταται από το ακόλουθο κείμενο:

«α) ο αιτών πιστοποιητικών εισαγωγής πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αιτήσεως, μπορεί να αποδείξει στις αρχές των κρατών μελών ότι, εισήγε ή εξήγε τουλάχιστον 25 τόνους (βάρος του προϊόντος) των προϊόντων που υπάγονται στους κωδικούς ΣΟ 0207, 1602 31 και 1602 39, στη διάρκεια καθενός από τα δύο ημερολογιακά έτη που προηγούνται του έτους υποβολής των αιτήσεων πιστοποιητικών. Ωστόσο, δεν επωφελούνται του καθεστώτος αυτού τα καταστήματα λιανικής πωλήσεως και τα εστιατόρια τα οποία πωλούν τα προϊόντα τους στον τελικό καταναλωτή 7».

2. Το άρθρο 4 παράγραφος 1 πρώτο εδάφιο αντικαθίσταται από το ακόλουθο κείμενο:

«1. Η αίτηση πιστοποιητικού υποβάλλεται υποχρεωτικά κατά το πρώτο δεκαήμερο του μηνός ο οποίος προηγείται κάθε περιόδου που ορίζεται στο άρθρο 2.»

3. Το παράρτημα ΙΙΙ αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Οκτωβρίου 1994. Ωστόσο, το άρθρο 1 σημείο 2 εφαρμόζεται από την 1η Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 91 της 8. 4. 1994, σ. 1.

(2) ΕΕ αριθ. L 282 της 1. 11. 1975, σ. 77.

(3) ΕΕ αριθ. L 152 της 24. 6. 1993, σ. 1.

(4) ΕΕ αριθ. L 156 της 23. 6. 1994, σ. 9.

ΠΑΡΑΡΤΗΜΑ

«ΠΑΡΑΡΤΗΜΑ ΙΙΙ

Εφαρμογή του κανονισμού (ΕΚ) αριθ. 1431/94

>ΑΡΧΗ ΓΡΑΦΗΚΟΥ>

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

ΓΔ VI/D/3 - Τομέας κρέατος πουλερικών

>ΤΕΛΟΣ ΓΡΑΦΗΚΟΥ>